בסיס אשדוד

בסיס אשדוד או זירה דרומית הוא בסיס ימי של חיל הים באשדוד. הבסיס אחראי על זירת הלחימה הימית הדרומית ברצועת עזה, ועל הגנת נמל אשדוד.

משימות הזירה 
זירת אשדוד פועלת בים ומהים על מנת לשמור על הביטחון ולהגן על הגבולות הימיים של מדינת ישראל, על חופיה, על חופש השיט, ועל הנכסים האסטרטגיים של מדינת ישראל בזירה, לפקד ולשלוט בכוחות ימיים ולפעול בשילוב כוחות קרקעיים, אוויריים וגורמי מודיעין, להכין ולשמור את כשירות הבסיס וכוחותיו, לבנות את התמונה הימית בגבולות השליטה של הזירה, לשמש בסיס פריסה קדמי לכוחות חיל הים, לבנות את תמונת המודיעין הימי ולהשתלב במערך האיסוף וההתראה של צה"ל וכוחות הביטחון.

משימותיה העיקריות של הזירה הן להוות בסיס יציאה לכוחות הימיים למשימות בזירה הדרומית ולסכל פעילות עוינת בתווך הימי. הזירה אחראית על הביטחון השוטף בגזרה הדרומית של חוף ישראל בים התיכון מצפון לנתניה ועד הגבול עם מצרים. גזרת הפעילות העיקרית היא מול חופי רצועת עזה, ומתבטאת במניעת פעילות חבלנית עוינת ובניטור כלי שיט הנמצאים במרחב למניעת הברחות אמצעי לחימה אל הרצועה וממנה.

הזירה מפעילה את תחנות מערך הגילוי החופי בגזרתה. בבסיס פועלות יחידות ימיות ויבשתיות אשר תפקידן להכין את הכוחות ולהגן על הגבולות הימיים.

משימות נוספות
בסיס אשדוד משתתף בפיתוח מערכות לחימה ומערכות מיוחדות של מדינת ישראל. הבסיס סוגר את השטח הימי כאשר יחידת ניסויי טילים עורכת ניסויים, ומשתתף בניסויי ירי של טיל החץ מנחתת ומכלי שיט. כלי שיט שפעלו במסגרת הבסיס ביצעו מבצעים מיוחדים, למשל שימשו כתחנת מעקב בלב ים ללוויינים ששוגרו מחוף ישראל. ניסויי הירי של טיל הברק בוצעו בזירת אשדוד, בניהול הבסיס.

נכסים אסטרטגיים בתחום הזירה
במרחב הזירה או בקרבתו נמצאים מתקנים אסטרטגיים שיש צורך להגן עליהם מפעילות עוינת בים ומהים.

יישוב צפוף – לאורך קו החוף נמצאים ריכוזי האוכלוסין של מדינת ישראל מנתניה ועד ראשון לציון בצפיפות רבה.

תחנות הכוח – על קו החוף נמצאות שלוש תחנות כוח המספקות כמחצית האנרגיה של מדינת ישראל. תחנת הכוח רדינג בתל אביב, תחנת הכוח אשכול באשדוד, ותחנת הכוח רוטנברג באשקלון.

נמל אשדוד – הנמל המשמש פתח כניסה ויציאה חשוב ביותר לכל האספקה והיצוא של מדינת ישראל. את הנמל פוקדות אניות משיט בין-לאומי. חלקן נמצאות בהמתנה בעגינה בקרבת הפתח, וכלי שיט של הזירה מאבטחים אותן. דגי הדניס בבריכות רשת הנמצאות בצמוד לשובר הגלים הראשי מהווים אטרקציה לאנשים המנסים להתגנב דרך גדרות הבסיס לשובר הגלים כדי לגנוב דגים מבריכות הרשת.

מסופי דלק מול תחנות הכוח והטרמינל של חברת קו צינור אילת אשקלון באשקלון משמשים להעברת דלקים.

מזח הפחם – בעת עגינת אניות צובר, כלי שיט של הזירה מבצעים סיורי אבטחה בקרבתן.

הכור האטומי – המרכז למחקר גרעיני - שורק נמצא בטווח הליכה מהחוף ועלול להוות מטרה לפשיטה מהים.

קידוחים ימיים ומתקני הולכת גז – באזור המים החיוניים שבזירה נמצאים מתקני הפקה והולכה של גז.

אזורים המהווים אתגר
האזור המאתגר ביותר בתחום הזירה הימית הדרומית הוא השטח הימי מול רצועת עזה, שבו מתקיימת פעילות דיג אזרחית לצד הברחות ופעולות עוינות רבות. הקמת הנמל בעזה שנעשתה לפי הסכם הוקפאה כאשר התברר שהנמל יאפשר הברחת חימוש בכמויות גדולות.

זירת אשדוד מנטרת את כלל כלי השיט הנעים במרחב הימי של רצועת עזה, ומונעת כניסת גורמים שאינם מאושרים לרצועה. פעמים רבות עומדת יעילות זו למבחן על ידי גורמים מחוץ לרצועה המקיימים משטי מחאה. דוגמאות בולטות לכך הן המשט לעזה ב-2010, שבו נעצרה האנייה "מאווי מרמרה" על ידי כוח ימי שהשתלט עליה, והמשט לעזה ב-2011 שנעצר אף הוא.

מבנה הבסיס

פלגות המטה הזירה 
כוח האדם
ממוזער|259x259 פיקסלים|מאבטחי המתקנים של בסיס אשדוד
פלגת כוח האדם היא הכתובת הראשית בבסיס לקליטת כל חייל ואיש מילואים אשר מגיע ליחידה. באחריותה מציאת תפקיד מתאים לכל חייל בשיבוצו בהתאם לנתוניו האישיים. הפלגה אחראית על קידום אנשי קבע, על מיצוי אוכלוסיית חיילי החובה ופיתוחה (פיקוד וקצונה), ועל מתן שירותי רבנות ורפואה. כמו כן אמונה הפלגה על תחום תנאי השירות והטיפול בחיילים הזכאים, על קיום סדרות חינוך ללוחמים ולתומכי הלחימה, על פיתוח וקידום אוכלוסיות ייחודיות, על קורסי השלמת השכלה, על פרויקט "תגלית", ועל מתן אפשרות לזכאים להתגייר באמצעות קורס נתיב צה"לי. בנוסף, אחראית הפלגה על זימון וטיפול באנשי המילואים תוך שימור הקשר עימם בכל זמן נתון.

פלגה טכנית
הפלגה הטכנית אחראית על התקינות והכשירות הטכנית של כלל כלי השיט ושל מערך תחנות החוף בזירה. טכנאי הזירה מבצעים אחזקות למערכות השונות תחת אחריותם, נותנים מענה לתקלות מתפתחות, מלווים ומבצעים התקנות משימתיות. הפלגה מחולקת למחלקות לפי תחום העיסוק:
מחלקת מכונה אחראית על כשירות מערכת ההינע כגון מנועים, תשלובות, גנרטורים, מערכות עזר וסניטציה וגם על גוף כלי השיט.
מחלקת מערכות הספק ובקרה – אחראית על כשירות מערכות החשמל, מערכת הניווט, מיזוג אוויר, בקרת מנועים והיגוי בכלי השיט.
מחלקת אלקטרוניקה אחראית על כשירות מערכות האופטיקה (מצלמות, אמצעי ראייה), מכ"ם, מערכות נשק מיוצבות, ומערכות הקשר המגוונות.
מחלקת חימוש ייעודי אחראית על כשירות מוצבי הנשק בכלי השיט ובעיקר התותח המיוצב.
מחלקת מחשוב אחראית על כשירות מערכות שליטה ובקרה ימיות, ורשתות המחשוב בזירה, כולל מערכות שליטה מרחוק ומתן שירותי מחשוב ליחידות הזירה.

לוגיסטיקה
פלגת לוגיסטיקה אחראית על שרשרת האספקה בזירה. אחראית על אספקת ציוד, מזון למטבח של הבסיס ולכלי השיט לפני יציאתם לים, אספקת דלק לספינות, תחזוק כלי הרכב, תחזוקה שוטפת של מחסני החירום ועוד דברים רבים נוספים. מנהלת בתחומים: ציוד אישי, חלקי חילוף, נוזלים, חומרי אחזקה, מזון ותחמושת. הפלגה אחראית גם על תחזוקת כל הנשק והרכבים השונים.

תפעול
פלגת תפעול אחראית על תפעול היחידה, ונמצאת תחת פיקודו של סגן מפקד הזירה. היא כוללת את חוליית המנופים התומכת בפלגה טכנית בטיפולים בספינות, את קצין ביטחון המידע, ואת מחלקת הכושר הגופני שאחראית על שמירת הכשירות הגופנית של כלל חיילי הזירה.
ממוזער|259x259 פיקסלים|תא התקיפה של זירה דרומית

פלגת אג"ם
פלגת אג"ם אחראית על ניהול הזירה. הפלגה מתכננת את משימות הזירה, מקצה משאבים ומקשרת עם יחידות שונות של זרוע הים, צה"ל וכוחות הביטחון השונים. פלגת אג"ם מפעילה תא תקיפה ייעודי לכוחות היבשה בעת לחימה. המכלול שבתא מאגד אנשי שליטה, מודיעין ומבצעים, ומכוון תקיפות חוף במטרה לכתר את האויב ולמנוע מארבים. למרות שתא השליטה שייך פורמלית לזרוע הים, הוא מהווה צומת מרכזי לכל הזרועות. אנשיו מפעילים כלי בט"ש וסטיל"ים בים, כטב"מים מסוג "זיק" באוויר, וכן ארטילריה יבשתית קלאסית. במהלך התמרון הקרקעי במלחמת חרבות ברזל ליוו אנשי התא, בין השאר, את ההשתלטות על מעגנת עזה, ואת הפשיטה על מחנה הפליטים שאטי בצפון הרצועה.

יחידות בבסיס
פלגת הבט"ש

פלגה 916 מבוססת באשדוד ותפקידה לתת ביטחון שוטף – להגן בצורה רציפה על הגבולות הימיים של המדינה. הפלגה מפעילה ספינות מדגמי "דבורה" ושלדג, "צרעה" וכלי שיט בלתי מאוישים.

ספינות הבט"ש של הפלגה מחולקות בין ארבע סיירות סיירת בזק, סיירת כסיף, סיירת טריגון וסיירת כריש. כל סיירת בפיקוד קצין ים בדרגת סרן/רב-סרן מפקד כלי שיט מוסמך.

הפלגה אחראית על הביטחון השוטף של חופי מדינת ישראל והאתרים האסטרטגיים החל מחופי מרכז המדינה וכלה ברצועת עזה, וכן לאורך הגבול הימי עם מצרים. בנוסף מבצעת הפלגה משימות מיוחדות ומבצעים ימיים ללוחמה בטרור. הפלגה מהווה גורם מרכזי במאמצי המערכת הביטחונית בסיכול ובמניעת טרור דרך הים.

יחידת סנפיר נמצאת תחת פיקוד פלגה 916 ואמונה על אבטחת הנמל, על בידוק כלי שיט ועל ביצוע משימות ביטחון שוטף, כולל מעצר כלי שיט בים. בנוסף היא מתמחה בצלילות במים רדודים.

פלגת שליטה
פלגת השליטה מפעילה מוצב שליטה זירתי המרכז מידע מתחנות הגילוי וההתראה הפרוסות לאורך חופי הזירה ואמצעי גילוי מתוחכמים הפרושים בנקודות תצפית לאורך החוף. הפלגה אחראית על כיסוי כל התנועה במרחב הימי ובטווח החופי הסמוך לים בעיקר כדי לאתר כל ניסיון חדירה חבלני לתחומי המדינה. הפלגה מפעילה תצפית קדמית בחוף זיקים–ארז לאיתור חדירות בקו הגבול הימי מול רצועת עזה. אחריות השליטה של הזירה הימית הדרומית מתחילה באזור נתניה ונמשכת עד גבול ישראל–מצרים ברפיח.

הפלגה מורכבת משלושה חלקים: מטה הפלגה ו במפקדת הזירה באשדוד, מש"ז אשדוד ומטה הפלגה ממוקמים בתוך בסיס אשדוד שבנמל אשדוד.  על קו החוף הסמוך לקיבוץ ארז, ממוקם קילומטר וחצי צפונית לגבול רצועת עזה כמוצב קדמי בגזרת הפעילות העמוסה.

במוצבי השליטה מותקנות מערכות ממוחשבות הכוללות מכ"מים ואמצעים מיוחדים. בַּקָּרִיּוֹת השליטה הפועלות במוצבים הן חיילות בשירות סדיר, שתפקידן לאתר ולזהות את כלל המטרות הימיות בגזרה. לשם כך מופעלים מכשירי מכ"ם מצלמות ואמצעי תצפית אופטרוניים. בקריות השליטה אחראיות על בניית תמונה מלאה בזמן אמת של כלי השיט בגזרתן, באמצעות מכשירי הגילוי העומדים לרשותן. בקריות שליטה מדורגות ל,  ו.

 מהווים את שלד הפיקוד במוצבי השליטה. יש להם תפקיד כפול: לשמש כגורם הבכיר במשמרת, שמעביר הנחיות בזמן אמת לכוחות המבצעים בים, ולשמש כמפקדיהן הישירים של בַּקָּרִיּוֹת השליטה והמוצבים.

יחידת מעגן – כוללת שלוש גוררות, ומתמחה במשימות ימאות ובתמיכה בכלי השיט של הבסיס בנמל ובים. בין משימותיה: גרירת כלי שיט חילוץ והצלה, וביצוע עבודות ימאות מורכבות. היחידה מופעלת בפלגת אג"ם. בעבר הייתה חלק מהפלגה הטכנית.

היסטוריה
צעדים ראשונים
בריכת ההשקטה של תחנת הכוח אשכול באשדוד היוותה מקום עגינה זמני לטרפדות וכלי שיט קטנים של חיל הים. הצורך המבצעי לפעילות ביטחונית בקרבה לגבול עם מצרים גרם לכך שעם פתיחת הנמל הימי באשדוד בשנת 1965 החלה בו פעילות כלי שיט של חיל הים.

בניית מחנה הקבע בדרום הנמל החלה בשנת 1965. בתקופת ההמתנה שלפני מלחמת ששת הימים הוקם, תוך יממה, בסיס קדמי בנמל. למפקד הבסיס מונה סא"ל יקותיאל נץ. ספינות שייטת הנחתות כהכנה למבצע נחיתה בחוף אל-עריש. במהלך מלחמת ששת הימים ואחריה נקשרו ספינות מפלגת הטרפדות 914 למצופים ווקיבלו דלק ואספקה.

מחנה הבסיס
מחנה הקבע של בסיס חיל הים בנמל אשדוד נחנך ב-13 באוגוסט 1968 במסגרת חגיגות יום חיל הים לציון 20 שנה להיווסדו.

מפקד חיל הים בירך: .

בתקופת מלחמת ההתשה נערכו סיורים רבים בגזרה. בשנת 1969 נערכו 63 סיורי ספינת משטרה, 116 סיורי נחתות, 73 סיורי אוויר ו-43 סיורי ספינות סער. גם לאחר שהסתיימה הפעילות המלחמתית, המשיכה פעילות רבה של סירות דיג מעזה שמגיעות לאזור אשקלון או חורגות מערבה מהקו שהותר להן, כמו גם פעילות של ספינות דיג מצריות מפורט סעיד שחורגות מזרחה או מתקרבות לחוף, ושל ספינות דיג ישראליות שחורגות מערבה מהתחום הבטוח.

אזורים רגישים בעבר
מימי חוף צפון סיני – האזור עשיר בדגה והיה מקום פרנסתם של דייגים מתושבי סיני ופורט סעיד. עשרות סירות מצריות דגו באזור מבלי להתחשב בנושא המים הטריטוריאליים. דייגים ישראלים זכו באזורי דיג חדשים שהניבו יפה, ופעילותם חייבה הסדרה ואבטחה.

המודיעין המצרי נהג להחדיר ולחלץ חוליות מהאזור. חדירות כלי שיט של הצי המצרי שהתקיימו אחרי מלחמת ששת הימים פסקו לאחר קרב רומני.

מימי תעלת סואץ והאגמים – בחודש שלאחר המלחמה אירעו התכתשויות על השיט בתעלת סואץ שבמסגרתן נשבו שני שייטים. ובחסות האו"ם נחתם הסכם אי שיט בתעלה. בסיס אשדוד המשיך להחזיק בכוננות סירות גומי וצוותים באזור התעלה. במהלך מלחמת ההתשה בוצעו מארבים ימיים בימת פורט פואד בקרבת מעוז בודפשט.

שנים ראשונות
בשנת 1967, עם הקמת הבסיס, התבססה באשדוד פלגת הטרפדות שכללה 6 טרפדות והלכה והצטמצמה. שייטת הנחתות כללה שש נחתות. בשנת 1971 כלל סדר הכוחות: פלגה 924 עם 3 נחתות, פלגה 913 עם 3 דבורים. בבסיס דפנה נמצאו שתי צרעות ו-2 יתושים.

הבסיס במלחמת יום הכיפורים

מוצבי הבסיס בסיני היו מעורבים בלחימה במלחמת יום הכיפורים. תצפית המכ"ם במעוז בודפסט הוחרבה ושוקמה במהלך המלחמה. שייטת 13 ביצעה את מבצע ליידי לתקיפת פורט סעיד בכלי שיט של בסיס אשדוד. תוכננה פשיטה על לשון הים ותותחי החוף של פורט פואד עם שייטת הנחתות אשר לבסוף לא בוצעה. מפקד בסיס אשדוד סא"ל איתן ליפשיץ קבע את מפקדתו הקדמית בחדר המבצעים של בסיס דפנה.

ספינות היתושים של סיירת 919 הופעלו בניסיונות חילוץ של טייסים נפלו לים התיכון. הספינות השתתפו במבצע ליידי, ובתום הלחימה הועברו לאגם המר לפעילות נגד הארמייה השלישית המצרית.

 תוספת משימות והתפתחות בניין הכוח

גזרת האחריות של הבסיס הייתה רצועה ברוחב 40 מיל ימי מחוף מכמורת בצפון עד גבול מצרים בדרום.

בשנת 1974 נעשתה התארגנות שלאחר מלחמת יום הכיפורים. סדר הכוחות של הבסיס כלל: פלגה 922 שכללה 3 נחתות 36 מטר שהועברו בדרך היבשה מאילת, בעוד שלוש הנחתות 60 מטר יצאו להפלגת ציפור עדן לים האדום. פלגה 913 – סיירת ימית שכללה 5 דבורים. בבסיס דפנה נערכה סיירת ימית 919 עם 9 ספינות יתוש. בשנת 1975 נוספו שתי רחפות ובימת ברדוויל הפעלו שתי סירות תובלה לאספקה והעברת אנשים לבסיס דפנה.

שירותי המעגן לכלי שיט חיל הים בנמל אשדוד סופקו על ידי שתי גוררות. במערך מילואים נרשמו 6 סירות מנוע וכן את גוררות הנמל שניתן לגייסם בזמן חירום.

בתחילת שנות ה-80 ביקש שר הביטחון אריאל שרון להעתיק את הבסיס לאשקלון על מנת לקרב את חיל הים לעזה ולחסוך בשעות שיט בשמירה על חופי ישראל. ראש עיריית אשדוד צבי צילקר התנגד לכך נחרצות, בין השאר מפני שרבים ממפקדי הבסיס ומחייליו היו בני העיר. שרון וצילקר קיימו מספר פגישות בנושא והוחלט להשאיר את הבסיס במקומו.

 פלגה 31 
ממוזער|250px|נחתות ספינות טילים וספינות ביטחון שוטף, עוגנות בבסיס אשדוד, 1979
בשנים 1978 עד 1990 שהתה בבסיס פלגה 31 של ספינות טילים, כחלק משייטת ספינות הטילים.

בשנת 1979 עברו מבסיס חיפה ארבע ספינות מדגם סער 2 בפיקוד סא"ל אלכס טל.

בשנת 1980, במסגרת פינוי סיני, יצאו אח"י עכו ואח"י חיפה (סער 2) לים התיכון והצטרפו לפלגה בבסיס אשדוד.

בשנת 1989, פלגה 31 בפיקודו של סא"ל זאב ינובסקי כללה את: אח"י תרשיש (סער 4), אח"י קוממיות, אח"י כידון (סער 4) ואח"י סער. בפברואר 1990 עזבה הפלגה את אשדוד והתבססה בחיפה.

מפקדי פלגה 31
+ שם  תקופת פיקוד הספינות ואירועים מייחדיםתמונהאלכס טל  1979 – 1982  מעבר לאשדודבני אריאלי  1982 – 1983 במלחמת של"גדודו בן בעש"ט 1983 – אוגוסט 1984  אריה גביש  אוגוסט 1984 – אוגוסט 1986  אח"י כידון (סער 4) אח"י קוממיות ואח"י תרשיש (סער 4), אח"י סער ואח"י חנית (סער 3) ממוזער|100px|מרכזאהוד סביון מאי 1986 – דצמבר1987יעקב גואז 1987 – 1989בני הוד 1989 – 1990 זאב ינובסקי  1990אח"י כידון (סער 4) אח"י קוממיות ואח"י תרשיש (סער 4), אח"י סער, חזרה לבסיס חיפה 

תכנונים וכלי שיט נוספים
בשנת 1979 במסגרת הצמצום בזירת ים סוף נקלטה בבסיס סיירת דבורים נוספת "בזק". בחודש יוני נקלטה פלגת הנחתות 921 שכללה שלוש נחתות 60 מטר ואח"י בת שבע. סדר הכוחות עמד על 11 דבורים 6 נחתות 9 יתושים והאונייה אח"י מעוז.

בשנת 1980 הוקם באשדוד בית הספר להחפה בהתמחות עיקרית בדיקת חוף לנחיתה. בסוף אותה שנה ניזוקה אח"י מעוז 2 בעת שנשלחה לחלץ עובדים שנתקעו בדוברה מחוץ לנמל חדרה.

בתחילת שנות ה-80 קודמה תוכנית לבניית נמל ייעודי לחיל הים בדרום אשקלון. התוכנית קיבלה תמיכה הצהרתית עד דרג ראש הממשלה מנחם בגין אך לא הוקצה לה מימון. באותן שנים לא נעשו השקעות במחנה הבסיס שנחשב כמחנה מעבר. בשנת 1985 נזנחה התוכנית ונמשכה ההתבססות בנמל אשדוד ובמחנה הצמוד אליו.

בשנים 1986–1989 היו אירועים רבים של עצירת ספינות מבריחים, בעיקר טורקיות, שנשאו חשיש מלבנון למצרים.

מעבר רצועת עזה לידי הרשות הפלסטינית
בשנת 1994 במסגרת הסכם עזה ויריחו תחילה הועברה רצועת עזה לשליטת הרשות הפלסטינית. מימי הרצועה חולקו לשלושה אזורים. אזור חיץ צפוני K ברוחב 1.5 מיל ימי, ואזור חיץ דרומי M מגבול ישראל–מצרים ברוחב מיל ימי אחד ואורך 20 מיל ימי – שבהם הדיג אסור ולאנשי רצועת עזה אסור להימצא בהם. האזור שביניהם הוא אזור L המותר לדיג, עד 20 מיל מהחוף.

בספטמבר 2001 הורחב אזור החיץ הדרומי M לשני מיל ימי. מאז יש לספינות הבט"ש התעסקות רבה באכיפת הוראות הדיג, במניעת פיגועים, ובמניעת קשר עם מצרים דרך הים.

משנת 1995 נשמר הביטחון השוטף על ידי 5 סיורי דבורים. עם התגברות האינתיפאדה השנייה בסוף שנת 2000 הועלה ל-7 סיורים שבוצעו על ידי דבורים, ולפעמים שולבה גם ספינת טילים.

משימות נוספות והתארגנות
באותן שנים נוספה כוננות לחילוץ שרי ממשלה שערכו ביקורים אצל המתיישבים היהודים ברצועה. משימה זאת בוצעה מדי פעם עד מימוש תוכנית ההתנתקות.

בשנת 2003 החלה לפעול "ים תטיס" – דוברת שינוע גז שהופק מקידוחים בים. הדוברה עוגנת 13 מיל ימי מערבית לאשקלון וחייבה סיור אבטחה מיוחד. ספינות הבט"ש עשו בשנה זו 33,380 שעות ים.

בשנת 2004 כלל סדר כוחות הבסיס: 16 דבורים שעברו שדרוג למדחפי AD וקיבלו תוספת מהירות. במהלך השנה נוספה ספינת שלדג אחת. אוניות עזר, 3 גוררות ו-11 ספינות דיג מועמדות לגיוס. מערך הגילוי כלל 8 תחנות מכ"ם קבועות ו-4 ניידות מכ"ם לפריסה בהתאם לצורך. ספינות הבט"ש של הבסיס ביצעו בשנה זו 34,934 שעות ים.

בשנת 2005 בוצעה תוכנית ההתנתקות מרצועת עזה. באותה שנה התווספו לסדר הכוחות של חיל הים: 6 דבורה סימן 3 ושתי ספינת שלדג. בים לא חלה התנתקות וספינות הבט"ש המשיכו לאכוף את כללי התנועה בקרבת החוף. אזור L המותר לדיג הוגבל עד 10 מיל ימי מהחוף. אזורי מגבלות השיט עודכנו: אזור K שאסור לכניסה לדיג ערבי וישראלי הורחב ב-500 מטר צפונה. מתוך אזור L המותר לדיג, הוגדרה רצועה ברוחב 3 מיל ימי מהחוף כאזור P, שנדרש אישור מיוחד לכניסת כלי שיט של הבט"ש אליו. היסטורית היו אלה המים הטריטוריאליים בתקופת המנדט הבריטי.

באותו זמן הגדירו המצרים אזור חיץ מדרום לאזור M, שבו הם ביצעו סיורי ביטחון שוטף.

מוצבי השליטה של חיל הים בחוף הרצועה – תל רידאן, מוצב אלוף ומוצב ארז פונו באוגוסט 2005. הוקם מוצב שליטה בזיקים. אמצעי גילוי הוצבו על מזח הפחם ובארובות תחנות הכוח רוטנברג ואשכול.

מלחמת לבנון השנייה

בשנת 2006 כלל הבסיס 8 דבורים, 4 דבורות, שני שלדגים, 2 אוניות ו-3 גוררות.

בשנה זו התרחשו מבצע גשמי קיץ ומלחמת לבנון השנייה. המאמץ העיקרי של הביטחון השוטף במשך כל שנת 2006 כולל תקופת המלחמה התרכז לרצועת עזה. לאחר ביצוע תוכנית ההתנתקות בגזרה הדרומית הייתה זו שנה ראשונה שבה הופעל מוקד שליטה שעבר מארז לזיקים.

הפעילות מול גזרת עזה קיבלה את השם מבצע גשמי קיץ. עבור חיל הים, הפעילות החלה ב-26 ביוני, מועד חטיפתו של גלעד שליט. הפעילות כללה הטלת סגר על מעגנות רצועת עזה, ירי מהים על ידי שייטת 13 נגד יעדי חמאס ברצועת עזה, סיורי איסוף מודיעין על ידי ספינות הבט"ש. מטרת הפעולות היו מניעת , מניעת הברחות אמצעי לחימה ומניעת אפשרות שחמאס יבריחו את החייל החטוף גלעד שליט המצוי בידיהם למצרים דרך הים. בפעילות הועסקו שלוש ספינות טילים ספינת דבורה ושלדג מפלגה 916 וקבוצת לוחמי שייטת 13 והיא נמשכה עד 22 באוקטובר 2006.

אח"י תרשיש (סער 4.5) ואח"י חרב (סער 4.5) ביצעו 13 גיחות ירי מהים לעבר יעדי מחבלים במרחבים פתוחים במגמה להרתעה ומניעת ירי רקטות מהם.

היות שנמל חיפה היה בטווח הרקטות שנורו מלבנון, פונו מרבית כלי השיט מבסיס חיפה וחלקם מצאו מחסה בנמל אשדוד. אח"י חנית שנפגעה מטיל חוף ים C-802, בעת שקיימה את ההסגר על החוף הלבנוני, נכנסה לתיקונים בבסיס אשדוד.

המשך פעילות הביטחון השוטף

ב-2007 כלל הבסיס 8 דבורים 6 דבורות שתי ספינות שלדג ו-3 צרעות. שילוב אמצעים נוספים של מסוקי קרב ופרוטקטור בלתי מאויש.

ביוני 2007 השתלט ארגון החמאס על רצועת עזה וגם על המשטרה הימית הפלסטינית. לא ניתן לבצע תיאום והחלה תופעה של ירי מהחוף אל ספינות חיל הים. הוטל סגר או הסגר על רצועת עזה על ידי ישראל ומצרים.
ממוזער|דבורה סימן 3 של פלגה 916
בשנת 2008 כלל הבסיס 5 דבורים, 10 דבורות, ו-5 ספינות שלדג. החלה פעילות עוינת של משלוח אוניות לשבירת המצור הימי על הרצועה בארגון "חופש לעזה" . בדצמבר הייתה יאכטה "דיגניטי" שביצעה פרובוקציה וחזרה לצור שבלבנון.

מ-27 דצמבר 2008 פתח צה"ל במבצע עופרת יצוקה להפסקת ירי הרקטות מרצועת עזה. בסיס אשדוד בפיקודו של ירון לוי ביצע את הלחימה: סגר ימי וסיוע באש מהים, תקיפת מטרות וגביית מחיר מחמאס. עד סיום המבצע ב-18 בינואר 2009 הותקפו 68 יעדים בחוף במטרה לחסום תנועה בצירים ולסייע לפעילות צה"ל בחוף. האוניות אח"י חרב, אח"י יפו, אח"י תרשיש ואח"י סופה התבססו באשדוד וביצעו את התקיפות מול הרצועה.

אכיפת הסגר הימי
 המשטים לעזה 

בשנים 2009–2011 התמודד חיל הים עם משטים שנערכו במטרה לשבור את הסגר על עזה. במאי התארגן משט של מספר אוניות, שמרביתן עצרו בדרך, והאונייה "מאווי מרמרה" נתפסה על ידי חיל הים. במהלך התפיסה נהרגו פעילי טרור טורקים. הפגנת הנחישות של חיל הים לאכיפת הסגר גרמה לכך שמרבית המשטים הורידו את הציוד באל-עריש והוא הועבר לרצועה דרך המעברים היבשתיים.

עם זאת היה צורך לעצור מספר אוניות שלא נשמעו להוראות, שבהן הפליגו פעילים אירופים וערבים, וצוידו באמצעי צילום וציוד תקשורתי.

 מבצע חוק ברזל 

האונייה ויקטוריה נעצרה במרחק רב מהחוף, במהלך הפלגתה לאל-עריש, כשהיא נושאת אמצעי לחימה עבור חמאס בעזה. בין האמצעים שנשאה היו טילי חוף-ים C-704 מתוצרת איראן. תפיסת אצמעי הלחימה הייתה חשובה להמשך פעילות הביטחון השוטף מול הרצועה.

בשנת 2011 הוצאו מרבית הדבורים מהשירות וסדר הכוחות של הבסיס עמד על: דבור אחד, 10 דבורות, 5 שלדגים, 2 אוניות עזר, 2 צרעות ו-3 גוררות.

בשנת 2012 המשיכו כלי השיט של הבסיס בפעילות הסגר. סדר הכוחות הזה לא השתנה גם בשנים הבאות. בנובמבר אותה שנה השתתפו כלי השיט של הבסיס במבצע עמוד ענן מול הרצועה, ולאחר סיומו הורחב האזור המותר לדייג ל-6 מיל ימי, כחלק מההבנות שהושגו לסיום המבצע.

בסיס אשדוד מתמודד מדי פעם עם משטי מחאה המאורגנים על ידי הפלסטינים ואוהדיהם. ב-5 באוקטובר 2016 עצרו כלי השיט של הבסיס משט מחאה שבוצע על ידי נשים בלבד, במטרה למשוך תשומת לב עולמית. לשם כך רוכז צוות מוגבר של חיילות הבסיס על סירת צרעה של יחידת סנפיר. העימות נשאר ברמת עצימות נמוכה, סירת המפגינות נעצרה, והן הובאו לנמל אשדוד ושוּלחוּ לארצותיהן.

במבצע צוק איתן
ממוזער|ספינת שלדג של פלגה 916 משגרת טיל אל מטרת חמאס בחוף עזה

הבסיס השתתף במבצע צוק איתן שנערך במטרה להפסיק את ירי הרקטות כנגד תושבי ישראל בחודשים יולי אוגוסט 2014. במהלך המבצע פעל מערך השליטה הימית באופן אינטנסיבי בבניית התמונה הימית, אשר כללה גורמי מעקב מאתגר והשתנתה במהירות לאורך כל ימי המבצע. בַּקָּרִיּוֹת השליטה אף סייעו בסיכול חדירת מחבלים סמוך לקיבוץ זיקים, על ידי כך שעקבו והכווינו כוחות לוחמים אל המחבלים, שניסו לחדור לישראל דרך המרחב הימי קרוב לגבול עם רצועת עזה. המחבלים חוסלו על ידי לוחמי זרוע הים וכוחות יבשתיים ואוויריים לאחר שהוקפצו למקום בעקבות הזיהוי.

 במלחמת חרבות ברזל 

ב-7 באוקטובר 2023, בבוקר מתקפת הפתע, קיבל מפקד בסיס אשדוד, אל"ם איתן פז, התרעה מאוגדת עזה על פעילות חריגה של מחבלים ברצועת עזה. פז הגביר את הדריכות בבסיס אשדוד ובים, ועם תחילת מתקפת הפתע בלמו לוחמי פלגה 916 סירות מחבלים שניסו לחדור לחוף זיקים דרך הים. סוכלו 7 כלים ימיים שבאמצעותם ניסו המחבלים לחדור, ובהם 60 מחבלים שנהרגו – בים, על קו החוף או מהאוויר – וההערכות בחיל הים הן שרובם המוחלט של ניסיונות החדירה מהים סוכלו – אך סירה אחת, ובה 11 מחבלים הצליחה להגיע לחוף ולבצע את הטבח בחוף זיקים. בהמשך המלחמה הרגו לוחמי הפלגה עשרות מחבלים בים וביבשה.

כחלק ממאמץ שיתוף הפעולה הרב-זרועי הוצבו קצינים בכירים מחטיבות היבשה המתמרנות במוצבי השליטה של הזירה הימית הדרומית והובילו יחדיו תקיפות מדויקות בהכוונת כוחות חי"ר ושריון.

מוצבי חוץ בעבר
ממוזער|300px|פרישת מוצבים חיצוניים ובסיסי משנה של זירת בסיס אשדוד בעבר

כיום השליטה נעשית מרחוק. יש רק את מפקדת הזירה ובסיס האם באשדוד ומוצב אחד בזיקים (ארז) שגם הוא יפונה במהלך 2019. בעבר השליטה בזירה חייבה פרישת בסיסי משנה.

בסיס דפנה

מטרת בסיס דפנה הייתה קיום תחנת מכ"ם ומגלה שידורי מכ"ם בחוף סיני בים התיכון ובקרבת נמל פורט סעיד. המוצב תרם רבות לשליטה בגזרה זו. הבסיס שהיה למעשה אי בלב המדבר. חייב תנועה רבה של תספוק באמצעות נחתת. האבטחה בימת ברדוויל חייבה תפעול כלי שיט קטנים במרחק רב מהעורף הטכני לוגיסטי. הבסיס פעל משנת 1970 ועד למסירת סיני למצרים במסגרת הסכם השלום בספטמבר 1979. המידע שסיפק במלחמת יום הכיפורים היה חיוני ביותר לקרבות הטילים שהתרחשו במקום. בשנת 1977 הוקם במקום מעגן לדבורים.

בסיס פנרה
בסיום קרבות מלחמת יום הכיפורים הוקם בגדה המערבית של האגם המר על משבצת הקרקע של מנהלת האגם המר המצרית, בסיס פנארה כיחידת משנה של בסיס אשדוד – יחידה 5533. בפיקודו של רס"ן יצחק שמיר. משימות היחידה היו: אבטחה מפני פיגועים באגם המר, סיוע לוגיסטי לגשרים בתעלת סואץ. מניעת אספקה מחטיבה מצרית שהייתה מנותקת מהצד המצרי בדרום האגם המר וחסימת מעבר מהארמייה השלישית (מצרים) הנצורה. הכוח הראשון הגיע מבסיס אשדוד בפיקוד יצחק קוראל אלמוג. בימי הפסקת האש הראשונים הוטסו לאזור כ-30 מלוחמי 707 עם סירות גומי. ארבע ספינות מדגם "יתוש" הועברו מבסיס דפנה ויחד עם סירות גומי החלו לבצע סיורי נוכחות ומארבים. בהמשך נעשתה היחידה אחראית לקשר עם אוניות הסוחר התקועות באגם המר. היחידה התקיימה עד סוף פברואר 1974 שאז פורקה במסגרת הסכמי הפסקת האש עם מצרים.

בסיס עין גדי
עין גדי נתפס על ידי חיל הים עוד במלחמת השחרור.

מסוף שנות השישים ובמשך שנים בוצעו "פריסות" של ספינות מסוגים שונים לים המלח, בעיקר בחוף עין גדי הספינות קיימו סיורי ביטחון ששוטף, בהתאם להערכות מצב מודיעיניות של פיקוד המרכז. השהייה הייתה לתקופות קצרות, בעיקר לקראת חגי תשרי, פסח ויום העצמאות. הצוותים התבססו באוהלי מגורים ומבנים מאולתרים לחדר אוכל. מליחות המים חייבה טיפולים מיוחדים לכלי השיט. בחוף לא היה שובר גלים שיגן על כלי השיט מִגלים שמחוללת הרוח המזרחית בצהרי כל יום. בתום ההפלגה היה צורך למשות את הספינות מהמים, דבר שנעשה עם עגלה וטרקטור צמוד.

עם התגברות החששות והידיעות על הברחת פעילי פח"ע, אמל"ח וסמים דרך ים המלח, גדלו תדירות הדרישות לאבטחה מצד פיקוד המרכז. בשנת 1978 כינס מיכאל ברקאי מפקד חיל הים את סגל הפיקוד על חוף ים המלח והחליט על הקמת בסיס קבע בחוף עין גדי.

הבסיס הוקם תוך מספר חודשים והיווה תשתית לפעילות המערך המבצעי לביטחון שוטף. בגזרת ים המלח. שכללה תחנת מכ"ם קבועה מופעלת על ידי מוכמות ו. 4  שנקראו יחידה 5599 הופעלו על ידי צוות מילואים, נפרסו כל ערב לנקודות תצפית לאורך החוף. ספינות ברטרם שהוחלפו ביתושים, ביצעו סיורים בלילות בשיתוף פעולה עם חטיבה 417 ועם גדוד 414 של חיל האיסוף הקרבי. את המערך המבצעי תחזקו תומכי לחימה בתחום הטכני והלוגיסטי במקום ובבסיס אשדוד.

במחצית השנייה של 1984 התקבלה החלטה בחיל הים לסגור את בסיס עין גדי, משיקולי תקציב. ב-18 דצמבר 1984 נערך טקס להורדת נס השירות הפעיל לבסיס עין גדי בהשתתפות קציני מפקדת חיל הים. פינוי תכולת הבסיס למעט המגורים הסתיים ביום 21 בינואר 1985 שבו הורד דגל חיל הים. בנייני המגורים הועברו רשמית לידי פיקוד המרכז, שהפך את המקום לאתר נופש לחיילי צה"ל. כעבור שנים מעטות פונו המגורים וכיום אין זכר לקיום בסיס במקום.

מערך הגילוי הזירתי
המערך הוקם בשנת 1976 לאחר פיגוע כביש החוף וכלל 7 מוצבי שליטה אזוריים: מוצב בית פלדמן בדרום נתניה,  תל אביב,  אשדוד,  ארז הישנה,  תל רידאן. תחנת מכ"ם בבית הממשל באל עריש, ותצפית מכ"ם קדמית במוצב בודפשט.

מוצב האלוף – מוצב תצפית שהוקם במרכז הרצועה לפי דרישת אלוף פיקוד דרום ומאז נקרא מוצב האלוף.הרעיון היה לחלק את הרצועה כדי להגביר שליטה במתרחש בחוף. מאוחר יותר הוקמה גם גדר תיל לתוך הים למניעת מעבר אנשים וכלי שיט מצפון לדרום רצועת עזה.

המוצבים בסיני פורקו עם מסירת חצי האי לידי המצרים. במהלך ביצוע תוכנית ההתנתקות, פורקו המוצבים בתל רידאן ומוצב האלוף. ונבנו שני מוצבים חדשים  אשדוד חדש,  ארז החדשה.  ארז החדש כלל בתוכו את כלל מוצבי הרצועה: ארז הישנה, תל רידאן ואלוף. ו אשדוד ספג לתוכו את מוצבי מרכז המדינה תל אביב, אשדוד ובית פלדמן.

ניידות מכ"ם – יחידה 5511 עם 5 יוניות בים התיכון רצועת עזה. ויחידה 5599 בים המלח 4 יוניות. יחידה 199 שהוקמה כדי לגלות ולמנוע פעילות מצרית באגמי תעלת סואץ.

פרסים וציונים לשבח
בשנת 1984 נערכה בין יחידות חיל הים תחרות לארץ ישראל יפה. בסיס אשדוד הגיע למקום הראשון וזכה בפרס שהיה – מכסחת דשא. אחריו היו בסיס ההדרכה ומספנת חיל הים שלישית. הראשון בין היחידות הקטנות היה בסיס עין גדי והשני אחריו בסיס תל רידאן שניהם יחידות משנה של אשדוד.

ב-31 באוגוסט 1993 העניק מפקד חיל הים עמי אילון ציון לשבח לפלגת הנחתות לדורותיה. התעודה נמסרה לאל"ם מייק אלדר בנוכחות הרמטכ"ל אהוד ברק.

בסיס אשדוד קיבל שלש פעמים את פרס הרמטכ"ל על התנהלות נכונה:
 ב-19 במרץ 2001 מהרמטכ"ל שאול מופז.
 ב-25 במרץ 2002 מהרמטכ"ל שאול מופז.
 ב-28 במאי 2007 מהרמטכ"ל גבי אשכנזי.

על חסימת החדירה לחוף זיקים, במהלך מבצע צוק איתן, זכה מפקד סיירת כריש, סרן אורי נסים, בציון לשבח מהרמטכ"ל בני גנץ. בַּקָּרִית השליטה במש"א ארז רב"ט נועה טייטל זכתה בתעודת הערכה ממפקד זרוע הים אלוף רם רוטברג.

מפקד חיל הים, אלוף אלי שרביט העניק לפלגה 916 בחודש יוני 2018 תעודת הערכה על פעילות מבצעית משמעותית שתרמה ישירות לביטחון ישראל, אשר במהלכה הפגינה הפלגה, מקצועיות, שילוביות ומבצעיות.

מפקד פלגה 916 סא"ל בוריס שוסטר, קיבל ממפקד חיל הים, אלוף אלי שרביט, תעודת הערכה על רצף מבצעים חשאיים בשטחי אויב והצלחות מודיעיניות, ב-14 ביוני 2018.
ממוזער|250x250 פיקסלים|האנדרטה יד לחללי חיל הים בגן אלישבע באשדוד.

הנצחה
הבסיס מסייע בתחזוקת יד לחללי חיל הים ב"גן אלישבע" באשדוד. ומארגן את טקס האזכרה המתחיל את אירועי שבוע חיל הים מדי שנה. חללי הבסיס הם:
  שנמחץ למוות בבטן הנחתת בפיקודו, בים סוער, במרץ 1979.
  שנפל לים מסירת גומי ולא נמצא. ,  ו שנהרגו בתאונות דרכים.

קשר לציבור 
בסיס אשדוד מאומץ על ידי עיריית אשדוד מקיים קשר מתמיד עם קהילת העיר אשדוד.
אחד המוסדות הנמצאים בקשר מתמיד עם הבסיס הוא בית הספר "אורט ימי אשדוד". תלמידי בית הספר מצטרפים לאימונים של יחידת הגוררות, ולאימוני הסיירות השונות בפלגה 916. תלמידי העתודה הטכנולוגית בבית הספר, הממומנים על ידי חיל הים, עוברים סיורים והתנסות עם המהנדסים וההנדסאים של הבסיס.
כמו כן, באירועים מיוחדים כמו יום חיל הים ויום השואה אף מתקיימים טקסים משותפים של הבסיס ותלמידי בית הספר.

בסיס חיל הים מקיים מדי מספר חודשים אירוח לתלמידי ישיבות ההסדר. בביקור מוצגים כלי השיט ונידונים תנאי השירות בים. התוצאה יותר מאנשי ישיבות ההסדר מגיעים לשירות צבאי בחיל הים.

מתקיים שיתוף פעולה בין הבסיס לבתי ספר של חינוך מיוחד באשדוד. מדי חודש מגיעים לבסיס תלמידים בגילאים שונים ומשתלבים בפעילות השוטפת של הבסיס. חיילי הבסיס מגיעים גם הם אל בתי הספר ועוזרים לתלמידים בעיסוקיהם השונים.

הבסיס נוהג לפתוח את שעריו ביום העצמאות ובמועדים אחרים לביקורי קהל.

בבסיס מתנדבת אחת לשבוע קבוצה של תלמידים מבית ספר לחינוך מיוחד "מעלות" של העיר אשדוד, במסגרת תוכנית.גדולים במדים של עמותת יד לילד המיוחד

מפקדי הבסיס
מהקמת הבסיס ועד שנת 1980 היה מפקד הבסיס קצין ים בדרגת סא"ל. משנה זו ואילך הועלה התקן ומפקדי הבסיס הם קצינים בדרגת אל"ם.

מפקדי בסיס אשדוד שם  תקופת פיקוד  התפתחות ואירועים מיוחדיםתמונה'יקותיאל נץמאי – יולי 1967מלחמת ששת הימים100px|שמאל ברוך ברושי  אוגוסט 1967 – ספטמבר 1969 התארגנות ראשונית ומלחמת ההתשה שמאל|100px מיכאל ברקאי  ספטמבר 1969 – אוגוסט 1971 הקמת בסיס דפנה 100px|שמאל דב רם  אוגוסט 1971 – מרץ 1973100px|שמאל איתן ליפשיץ  מרץ 1973 – מרץ 1974  כולל מלחמת יום הכיפורים והקמת בסיס פנרה100px|שמאל יוסף אלדר  מרץ 1974 – ספטמבר 1976  100px|שמאל מוסה לוי  ספטמבר 1976 – דצמבר 1978 בניית מעגן בחוף בסיס דפנה 1975 |100px|שמאל אריה מרמרי  דצמבר 1978 – יולי 1979 פינוי דפנה ואל עריש, קליטת פלגת הנחתות, מיסוד הבסיס בעין גדי ואיוש בקריות שליטה במוצב תל רידאן 100px|שמאל אברהם אשור  יולי 1979 – יולי 1982כולל פעולת הנחיתה במהלך מבצע שלום הגליל 100px|שמאל עמי אילון יולי 1982 – ספטמבר 1984 100px|שמאל אלכס טל  ספטמבר 1984 – יולי 1987 תרגילי נחיתה גדולים עם חיל השריוןשמאל|100px עוזי לבנת  יולי 1987 – יולי 1989  100px|שמאל יוסי לוי  יולי 1989 – מאי 1990  100px|שמאל חיים געש  מאי 1990 – יולי 1992חסימת מתקפת המחבלים במבצע אבק דרכים 100px|שמאל שי ברוש  יולי 1992 – אוגוסט 1994ניסויי טיל החץ, שילוב המשטרה הימית הפלסטינית בשליטה100px|שמאל ניר מאור  אוגוסט 1994 – ספטמבר 1996  100px|שמאלזאב ינובסקי ספטמבר 1996 – נובמבר 1998 שמאל|100pxשלמה פרומר נובמבר 1998 – מרץ 2001 100px|שמאלדניאל מעוז מרץ 2001 – פברואר 2003  100px|שמאלמנחם לוי פברואר 2003 – ספטמבר 2005  100px|שמאל יורם לקס  ספטמבר 2005 – אוגוסט 2008 מבצע גשמי קיץ ומלחמת לבנון השנייה, מבצע חורף חם 100px|שמאל ירון לוי  אוגוסט 2008 – פברואר 2010 מבצע עופרת יצוקה 100px|שמאל דוד סער סלמה  פברואר 2010 – אוגוסט 2011   100px|שמאל דרור פרידמן  אוגוסט 2011 – מרץ 2014  100px|שמאל עידו בן-משה  מרץ 2014 – אפריל 2016מבצע צוק איתן כולל חסימת החדירה לחוף זיקים 100px|שמאלגיא גולדפרב אפריל 2016 – יולי 2017 100px|שמאליובל אילון יולי 2017 – ספטמבר 2019   100px|שמאלאמיר גוטמן ספטמבר 2019 – ספטמבר 2021  100pxאלי סוחוליצקי ספטמבר 2021 – אוגוסט 2023  איתן פז אוגוסט 2023 – יולי 2025  אריק פוני יולי 2025 – הווה 

לוח אירועים 
+מועדאזור התרחשותפעילות השלמה13 באוגוסט 1968בסיסחנוכת הבסיס בנמל אשדודגזירת סרט על ידי גב' שרה אראל וניפוץ בקבוק שמפניה.11 במאי 1969אל ערישפיצוץ מטען נפץ. העקבות הובילו ליםלא נגרם נזק.8 ביוני 1969צפון סיניסיור משולב טרפדות וספינות סעראחד מני רבים. ליל 3–4 בנובמבר 1969ראש הנקרהטרפדת של בסיס אשדוד בפיקוד דריו ניצן שובה סירת מחבליםהחקירות העלו מידע רב.8 בנובמבר 1969מול חוף זיקיםתפיסת סירת מבריחים מלבנון למצריםליל 8–9 נובמבר 1969מזרחית מפורט סעידשתי משחתות סקורי מפגיזות את בלוזה ורומנינזק מועטנובמבר 1969אל ערישירי בזוקות מאולתרות על בנין הממשלהמצרים הודיעו שבוצע על ידי כוחות מושטים.נובמבר 1969בחוף מזרחית לרומאניהתגלו עקבות סימני חדירות מכיוון היםהערכה פעילות מודיעין מצרי.11 בפברואר 1970 ים המלחהשטת כוח מסיירת חרוב לפשיטה בשפך נחל ארנוןנאסף מידע רב על פעילות חבלנית.מרץ 1970 גדה מזרחית ים המלחסריקות תפיסת 7 סירות גומי חיסול ושבית מחבליםמניעת חדירה עוינת.13 במאי 1970מול חוף צפון סיניטיבוע ספינת הדיג אוריתמתוך ארבעת אנשי הצוות ניצלו שניים שהגיעו בשחייה לחוף.23 ביוני 1970חוף צפון סיניהקמת בסיס דפנה עם סירות צרעה וסירות גומי7–8 באוגוסט 1970בשרטון מזרחית לבסיס דפנהגלוי עקבות חדירה מהים3 דייגים נתפסו ואיתם היו עוד שלושה שלא נתפסו.8 באוגוסט 1970צפונית לרפיחסד"ג 'אלמוג' העלה ברשתו בזוקות וחמרי חבלה עטופים בפלסטיקנבהל וזרק חזרה לים ללא סימון המקום.10 באוגוסט 1970ים המלחחולית מחבלים הצליחה לחדור נתפסה בחוף המערבי.1 בספטמבר 1970חוף רצועת עזהסירה שיצאה מלטקיה הגיעה דרומית לאל בלח נורתה והתפוצצהנתפסו שני ימאים ושני מחבלים.16 בספטמבר 1970מערבית למוצב דפנהמסוק נראה נוחת על החוףלאחר זמן קצר המריא בלא הפרעה.1 בנובמבר 1970ים המלח הקמת בסיס עין גדיסיורי ברטרם מנעו פעילות חבלנית.16–17 בנובמבר 1970 ימת ברדווילנתפסה סירת דיג שהבריחה אנשי מודיעין מצריםמסמכים ומידע שהוביל לתפיסות נוספות.6 בינואר 1971פתחה מערבית של ימת ברדוויליתוש מבסיס דפנה תפס סירת מודיעין מצרית שכללה תשעה אנשים2 מהם נהרגו והשאר נחקרו.11–12 במרץ 1971שפך נחל ארנוןספינות ברטרם וסירות גומי הנחיתו את סיירת חרובפשיטה אחת מני רבות.9 באפריל 197155 מיל ימי מנמל אשדודאוניית סוחר דיווחה על ספינת דיג מצרית תקועה עם תקלה נשלח דבור שגרר אותה לנמל אשדוד תוקנה ושוחררה.16 במאי 197140 מיל צפונית לאל ערישדבור 883 נשלח לבדיקה וזיהה אוניית ביון רוסיתעמדה זמן ארוך והסתלקה24 במאי 1971מול אשדודתפיסת סירת מחבלים על ידי אח"י עכונעצרו 7 מחבלים אך הנשק והחימוש הושלך על ידם למים.25 ביוני 1971מול רצועת עזהדבור 883 זיהה ספינת דיג קפריסאית שבאה לדוג מול אל ערישהסד"ג שוחרר8 ביולי 197131:02 צפון 31:15 מזרחנפילת מסוק יסעור לים עם 10 אישנפתחו חיפושיםאוגוסט 1971 חופי רצועת עזהתחילת הפעלת ניידות מכ"ם – 'יוניות' לתצפיותיחידה 5511 בשליטת פיקוד הדרוםאוגוסט 1971בסיס דפנה התבססות שתי ספינות 'יתוש' בימת ברדוויל תחזוקה באשדוד שבוע בחודש.26 בספטמבר 1971חוף אשקלוןשתי ספינות דיג עלו על החוףסד"ג 'נקדימון' חולץ על ידי נחתת מפלגה 924 שנייה התנפצה על הסלעים.4 בנובמבר 19715 מיל מול אשדודשני מטוסי מיראז' 3 נפלו לים. הטייסים חולצו על ידי מסוק, דבורים חיפשו חלקים ללא תוצאות.14 בפברואר 1972מערבית לחוף שפייםדייג נפל למים מספינת הדיג 'כרמל'נערכו חיפושים על ידי אח"י חנית (סער 3) דבור ספינת משטרה ומטוס סיור ללא תוצאות.15 במאי 19729 מיל מחוף הרצועהגוררת ח"י 'גיליה' טבעה בעומק 27 פאדום, במהלך גרירתה מדפנה לאשדודנמשתה על ידי יחידה 707 ב-21 במאי.23 ביוני 1972 20 מיל מערבית לאשדוד2שני מטוסי פנטום נפלו לים, נחתת, דבור ושתי צרעות הוזנקו לחיפוששלושה אנשי צוות אוויר נמצאו, רביעי נעדר.1 בספטמבר 1972 בקרבת חוף אשדודמטוס דאסו סופר מיסטר ננטש הטייס נאסף על ידי מסוקדבור צרעות וצוללים ערכו חיפושים אחרי חלקי המסוק.13–14 אוקטובר 1973מוצב בודפשטעם הסרת הכיתור נשלחה חולית תיקונים וצוותתחנת המכ"ם הופעלה מחדש.24 באוקטובר1973 באגם המר בתעלת סואץהתארגנות יחידה 5533: יתושים. סירות גומי. אנשי יחידה 707 ניידות מכ"ם שהועברו מים המלח.לחסימת הארמייה השלישית (מצרים).20 באוגוסט 1974 סביב אפריקההנחתת פ-65, בפיקוד רס"ן יוחנן יוסף, יוצאת לדרכה הפלגת ציפור עדן.22 באוגוסט 1974 סביב אפריקההנחתת פ-63, בפיקוד רב חובל אמנון תדמור, יוצאת לדרכה הפלגת ציפור עדן.25 באוגוסט 1974 סביב אפריקההנחתת פ-61, בפיקוד רס"ן מוסה לוי, יוצאת לדרכה הפלגת ציפור עדן.1 בספטמבר 1974ים המלחשתי צרעות ויתוש מועברות בשיירה מאשדודחידוש פעילות ביטחון שוטף.22 בפברואר 1975אל ערישהצפות בכל סיני לוחמי שייטת 13 הופעלו לחילוץ בואדי אל עריש, נחתת פ-55 הונחתה בחוף לפינוי.6-5 במרץ 1975חוף תל אביבחדירת מחבלים בסירההפיגוע במלון סבוימרץ 1975ימת ברדוויל שתי רחפות נוספו לכוח הסיור של בסיס דפנהאפשרות להגיע לאזורים רדודים.25 במאי 19755 מיל ימי מול נתניהכפיר (מטוס) נפל לים הנחתת פ-55 ושתי סירות סנונית הוזעקו לחיפוש אך לא נמצא דבר.13 ביולי 197512 מיל צפונית מאל-עריש אונייה לבנונית 'וליד' נסחפה למקום מחוסר דלק.נחתת שבדקה אותה סיפקה דלק ומזון ממנות הקרב. רב החובל שיגר מכתב תודה לצה"ל.4–5 באוגוסט 1975מאשדוד לפורט סעידפ-55 גררה את הספינה 'קרים' עד 40 מיל צפונית מפורט סעידמשם תרד בכוחות עצמה.2–4 ספטמבר 1975אזור אשדודתרגיל ימי קרב בסיס אשדודהתרגיל הופסק עקב מידע על פיגוע.12 בדצמבר 1975נמל אשדודאח"י מעוז בפיקוד גד מנור נכנסה לנמל והצטרפה לבסיסהספינה יצאה ב-30 באוקטובר, מסיאטל, עם רב חובל מיכה זנד, ועברה בתעלת פנמה ועצרה בנמלי ביניים.7–8 בינואר 1976מצפון לחוף סיניזוג יתושים עצר יכטה בריטית שהבריחה חשיש.אחד המבריחים שלף אקדח נורה ונהרג.25 בספטמבר 1976חוף תל אביב5 מצרים שגויסו לפח"ע בסירת מרוץ שהורדה מאונייה טורקית.המצרים מסרו את עצמם לידי משטרת ישראל.21 בפברואר 1977חוף בסיס דפנהנחתת פ-53 עלתה על שרטון כתוצאה מקריעת כבל העוגן.חולצה על ידי גוררת.22-18 במאי 1977מערבית לעזהאח"י מעוז אח"י תרשיש שני דבורים ושייטת 13 חיפוש חלקי מסוק יסעור שנפל ליםהמסוק נמצא וחלקים חשובים נשלו.14–16 בפברואר 1978בסיס אשדודתרגיל ימי קרב של הבסיסכל יחידות הבסיס.12 במרץ – 8 באפריל 1978 מול אשדודחיפוש שרידי מטוס פנטום שנפל ליםנמצאו גופות הטייסים.12 בדצמבר 1978נמל אשדודקליטת סיירת דבורים "בזק" 4 דבורים.27–30 במאי 1979נמל אשדודהגעת פלגה 921 מזירת ים סוףשלוש נחתות 60 מ' ואח"י בת שבעפברואר 1980מחנה הבסיספתיחת מועדון לחיילי הבסיסתרומת האגודה למען החייל29 בפברואר 1980100 מיל מהחוףדוברת תחמושת פסולה שגררה אח"י מעוז 2 להטבעה התפוצצההדוברה טבעה, לא היו נפגעים.10 בדצמבר 1980בקרבת נמל אשדודאח"י מעוז 2 בפיקוד רס"ן יגאל בר יוסף, יחד עם אברהם אשור מפקד הבסיס, יצאה בסערה להצלת עובדים במזח הפחם בחדרה וחזרה לנמל.האונייה ספגה נזקים מכניים אך לא היו אבדות.אפריל 1982חוף ימיתבידוד הגזרה למניעת שיט הפגנתי4 דבורים בהיערכות4–17 ביוני 1982חוף לבנוןפעילות נחיתה במבצע שלום הגלילהזירה הימית במלחמת שלום הגליל.30 בספטמבר 1982מערבית לאשדודמטוס פנטום נפל ליםדבור 903 אסף את שני הטייסים.3–4 באוקטובר 1982מערבית לאשדודחיפוש חלקי מטוס פנטום שנפל ליםאח"י מעוז גוררת וסירות גומי.23 במאי 1983חוף ניצניםנחתת פ-65 התיישבה על שבר אונייה ונוצר פרצה בקרקעיתהחולצה ב-30 במאי.5 בינואר 1984מול אשדודחייל  נפל למים מדבור 871 בעת סיורנערכו חיפושים על ידי כלי שיט ומסוקים אך החייל לא נמצא ונחשב חלל צה"ל שמקום קבורתו לא נודע.13 במרץ 1984תעלת סואץדבורים 906, 911 ו-912 הפליגו מאשדוד לאילת וחזרו ב-20 במרץ.14 באפריל 1984מול חוף נתניהספינת דיג 'קדש' טבעההצוות נאסף על ידי הדבור בסיור.24 באפריל 1984מול חוף נחשוליםמטוס סקייהוק נפל ליםחיפושים משתתפת אח"י מעוז ופ-61 עד 17 ביולי.18 בדצמבר 1984ים המלחהופסקה הפעילות המבצעית של בסיס עין גדיסיורי יתושים המשיכו להתבצע לפי צורכי צה"ל.21 בינואר 1985ים המלחפינוי תכולת בסיס עין גדיהמבנים נמסרו לפיקוד המרכז.31 ביולי 1985חוף ניצניםתרגיל נחיתה חילי 3 נחתות 8 ספינות טילים צוללת אנית שירות, דבורים וסנוניות.29-28 באוקטובר 1985גזרת החוףימי קרב בסיס אשדודספינות טילים, צוללת, זיוונית, שייטת 13 ו-6 דבורים.11–13 ביוני 1985מערבית לאשדודאיתור ושלית חלקי מטוס כפיר שנפל ליםאנשי ילת"ם עם אח"י מעוז אח"י תמנון וגוררת.11–13 ביוני 1986מערבית לאשדודאיתור ושליית חלקי מטוס כפיר שנפל ליםאח"י מעוז אח"י תמנון גוררת וילת"ם.7–8 באפריל 1987זירת אשדודתרגיל כולל של כוחות הבסיס4 ספינות טילים, 2 נחתות, כוח משייטת 13, 6 דבורים ואוניית שירות "אח"י מעוז".29 באפריל 198717 מיל מערבית לתל אביבספינת דיג טורקית שעסקה בהברחה נעצרה על ידי אח"י מולדת13 במאי 1987 מול אשדוד כוח הזירה השתלט על מרכב טורקי "קולק" והביאו לאשדודנתפשו 2 טון חשיש.25–26 באוקטובר 1987אזור רפיחדבורים 861 ו-864 השתלטו על מכמורתן טורקי נושא חשישהביאו אות לנמל אשדוד.22–23 בנובמבר 198718 מיל מול גבול מצריםדבור 868 השתלט על ספינת דיג טורקית שעוסקת בהברחההביא אותה לאשדוד.7–11 בדצמבר 1987 מאשדוד לאילתנחתת "אח"י אכזיב" עשתה הפלגת אימון לקורס חובליםוחזרה ב-18 בדצמבר. 19 באוגוסט 1988מימי רצועת עזהדבור 873 עצר בירי מכמורתן טורקיאחד נהרג והשני נפצע ופונה במסוק לבית חולים.21 בספטמבר 198838 מיל מערבית לארזהשתלטות על האונייה הלבנונית פטרה 1 שנחשדה בסיוע למחבלים והבאתה לאשדודמשתתפים: אח"י קשת ודבור 909.8 באפריל – 1 ביוני 1990גזרת החוףכוננות למניעת פיגוע בהישט ישיר מלובסיורי ספינות טילים דבורים ומטוסי סיור.30 במאי 1990גזרת החוף מבצע אבק דרכים מניעת פיגוע גדול בדרך היםמרבית המחבלים נתפסו וארבעה נהרגו.3 בדצמבר 1990חוף רצועת עזה3 דבורים מטוס עגור מסוק אנפה ושני מסוקי קרב קיימו מארב לסירת מחבליםהמחבלים נתפסו לאחר מרדף ימי קצר בחוף אל-בלח.10 בינואר 1991נמל אשדודפלגת סטילים 34 נפרשה לבסיס אשדוד בכוננות למלחמת המפרץאח"י חיפה (סער 2), אח"י עכו, אח"י משגב ואח"י מזנק (סער 2).24 בינואר1991 נמל אשדודפלגת סטילים 32 נפרשה גם היא בנמל אשדוד12 במאי – 26 ביוני 1991בין ג'וניה לאשדודהנחתות עסקו בהעברת אמצעי לחימה של הכוחות הלבנונייםלפי הסכם פירוק המליציות בלבנון.15–16 בספטמבר 1991 דרומית מערבית לאשדודשליית מסוק אנפה שנפל ליםאנית שירות, גוררת, אח"י תמנון ואנשי ילת"ם4–5 בפברואר 1992בעיר אשדודאנשי הבסיס סייעו לפנות תושבים משכונות מוצפות עקב הגשמים.24–25 בפברואר 1992מאילת לאשדוד שני דבורים הועברו בדרך היבשההצטרפו לפלגה 9161 בדצמבר 1992בסיס אשדודהפסקת פעילות פלגת הנחתות 921הנחתות הועמדו למכירה.31 באוגוסט 1993מחנה הבסיסהענקת ציון לשבח לפלגת הנחתות לדורותיהבנוכחות הרמטכ"ל אהוד ברק.9–11 בספטמבר 1993מאשדוד לאילתהנחתות פ-63 ופ-65 עברו לאילת דרך תעלת סואץכשלב במכירתן לאריתראה.18 במאי 1994מימי רצועת עזההוחלה אוטונומיה על הרצועההוגדרו כללי התנהגות ב-3 אזורים15–19 באוקטובר 199410 מיל מערבית לאשקלוןשליית מטוס ברק שנפל ליםמשתתפים: דבורים, אח"י בת גלים 2, גוררת ואח"י תמנון.10 באוגוסט 1995חוף רצועת עזהדבור 853 עצר סירת דיג עזתית שחדרה לתחום Kהסירה לאנ נשמעה לדבור והוטבעה.4–7 בדצמבר 1995מאשדוד לאילתהנחתת פ-61 הפליגה דרך תעלת סואץהופעלה על ידי חברה ישראלית בקו אילת - עקבה.27 ביוני 1996גבול מצריםתפיסת מבוקש שניסה לברוח בשחיהדבור 881 בהכוונת תצפית 'אלוף' מהחוף.23 ביולי 1997חוף רצועת עזהחיפוש טובעים פלסטינים בקרבת החוףדבור 905 מסייע לפלסטינים31 ביולי 1997חוף רצועת עזהסגר ימי בעקבות הפיגוע בשוק מחנה יהודה (1997)15 במרץ 1998 בקרבת מכון וינגייט חיפושים אחר מסוק צפע שנפל לים משתתפים: דבורה 818, דבורים 908, 909 ואח"י תמנוןהמסוק וגופות הטייסים נמצאו, הורם לאח"י מעוז על ידי ילת"ם26 באוקטובר 1998חוף עזהיכטה עם ותיקי שייטת 13 שבאו לצלול על האמיר פארוק נעצרה על ידי המשטרה הימית הפלסטינית. למקום הוזעקו 4 דבורים: 863, 872, 896 ו-908. לאחר שיחת מפקדים היאכטה שוחררה.16 בנובמבר 1998בגבול הצפוני של הרצועה ארז גילו שחיינים מסתננים לישראלדבור 896 הגיע וסייע בתפיסתם.4 בינואר 2000לאורך חופי הרצועהסיור הפגנת נוכחות באור יוםמשתתפים 5 ספינות טילים.23 ביוני 2000מול חוף תל ברוךמטוס ססנה נפל ליםדבור 851 ואנשי ילת"ם משו גופה מהים.20 בנובמבר 2000חוף רצועת עזהירי מהים אל מבנה של הרשות הפלסטינית17–18 באפריל 2001חוף רצועת עזהירי אל מתקן אמונים פלסטינים בחוף21-8 באוקטובר 2001 מאשדוד לאילת 4 דבורים: 872, 881, 905 ו-906 הפליגו דרך תעלת סואץ וחזרו לאשדוד.16 בדצמבר 2002רצועת עזהסיום הסגר הימי על הרצועה17 בינואר 20035 ק"מ מחוף עזהסיכול ניסיון פיגוע באמצעות רפסודת תופתדבור 853 בפיקוד סגן אייל אופיר, ירה ופיצץ את הרפסודה מרחוק.6 בפברואר 2003 במרחק רב מהחוףטיבוע אוניית המחבלים 'סנטוריני' אח"י תרשיש (סער 4.5) ודבורים 820 ו-821.25 במרץ 2004מול דרום רצועת עזהגילוי מחבלים על החוףכוחות החי"ר שהוכוונו למקום חיסלו את המחבלים.16 ביוני 2004חוף נתניהתחנת מכ"ם בית פלדמן הוסרההגזרה מכוסה מתחנות אחרות.1 באוקטובר 2004פלגה 916ספינת שלדג נוספה לסדר הכוחות שולבה בפעילות הביטחון השוטף.9 נובמבר 2004חוף ארז בגבול הרצועהמוצב שליטה ארז הבחינה באדם זוחל לחוף ונכנס למים ושוחה צפונהדבור 907 פגע בו והוריד את הגופה לאנשי הממשל בחוף.אוגוסט 2005חוף רצועת עזהפינוי מוצבי שליטה תל רידאן, האלוף וארז.התבססות בזיקים.21 בספטמברבקרבת גבול מצריםחמש סירות פלסטיניות חצו את הגבול למצריםגורשו בירי.24 בספטמבר – 7 באוקטובר 2005חוף רצועת עזהסגר ימי על הרצועה27 בנובמבר 2005מגדל אשדודסגירת מוצב השליטה האזוריהמידע מובר למוצב השליטה הזירתי.30 בנובמבר 2005דרם הרצועהחסקה מנסה להבריח ממצרים לרצועהההברחה סוכלה על ידי ספינת שלדג וסירת שייטת 133 בדצמבר 2005דרם הרצועהסירה פלסטינית עמוסה באמצעי לחימה נתגלתה חודרת ממצריםהסירה טובעה על ידי ספינת שלדג 841.7–10 במאי 2006מול חוף הרצועהאח"י תמנון וקבוצת צוללי ילת"ם איתרו בים חמרי לחימהשנזרקו למים על ידי חסקה שנעצרה בעת שדבור 896 עצר אותה.15 במאי 200612 מיל ימי מחוף הרצועהחסקה שהובילה חמרי נפץ נעצרה על ידי שלדג 840 ודבור 908אמצעי הלחימה שנזרקו למים נשלו על ידי צוללי ילת"ם.30 במאי 2006 אזור היישוב דוגית שפונהכוח פשיטה משייטת 13 חיסל מחבלים שעמדו לבצע ירי רקטות10 ביוני 20065 מיל ימי מערבית לנמל אשדודמל"ט של חיל האוויר נפל ליםהשברים נאספו על ידי דבור 831, צרעה (כלי שיט) 231, גוררת וחוליה מיחידה 669.26 ביוני 2006חוף הרצועה חטיפת גלעד שליט הטלת סגר ימי כולל. 22 באוקטובר 2006חוף הרצועה סיום הסגר הימי 25 בפברואר 2007 מול הרצועהסירה חודרת גורשהפרוטקטור (כלי שיט) בלתי מאויש שהופעל מאח"י בת גלים 3 ביצע ירי אזהרה באוויר.יוני 2007רצועת עזהבעקבות השתלטות ארגון החמאס החל הסגר על רצועת עזהאכיפה נעשית על ידי פלגה 916.18 באוקטובר 2007בקרבת חוף הרצועהירי מהחוף לעבר דבור 832 שבדק חסקות דייגיםהדבור לא נפגע.5 בנובמבר 2007שטח M 800 מטר מהגבול הדרומיירי מהחוף על שלדג 841 שנכנס לבדוק חסקות חודרותהשלדג לא נפגע מסוק תקיפה הוזנק הגיע למקום אך לא ירה.27 דצמבר 2008רצועת עזהתחילת מבצע עופרת יצוקהבסיס אשדוד ניהל את החלק הימי.18 בינואר 2009רצועת עזהסיום מבצע עופרת יצוקה13 באפריל 2009גבול אזור K 300 מטר מהחוףסירת דיג ממולכדת התפוצצה בקרבת צרעה 232הצרעה לא נפגעה.5 בפברואר 200940 מיל מול רצועת עזההשתלטות על האונייה "טאלי" שניסתה לפרוץ את המצורהנוסעים ובתוכם הבישוף הילריון קפוצ'י הובאו לאשדוד וגורשו.29 ביוני 200940 מיל מול רצועת עזההשתלטות על האונייה "אוריון" שניסתה לפרוץ את המצור.האונייה הובלה לנמל אשדוד4 בנובמבר 2009 דרומית לקפריסיןמבצע ארבעת המינים האונייה FRANCOP שהובילה אמצעי לחימה לחזבאללה. הוכנסה לנמל אשדוד.10 בפברואר 20105 מיל מהחוףטיבוע סירת מנוע חשודה29–30 בינואר 2010חופי אשקלון אשדוד ופלמחיםהתגלו מטעני נפץ צפים שהגיעו לחוףלא נגרם נזק.30–31 במאי 2010כ-100 מיל ימי מעזההשתלטות על אוניות המשט לעזה (2010) הפנייתן לנמל אשדוד הריגת מחבלים ב'מרמרה'.5 ביוני 201040 מיל מול אשקלוןעצירת האונייה "רייצ'ל קורי" שניסתה לפרוץ את המצור הובלה לאשדודמשתתפים אח"י להב, אח"י חרב (סער 4.5), אח"י מעוז, דבורה 838 ושלדג 841.17 בפברואר 2011בחוף ארזחיסול חוליית מחבלים שהתקרבה לגדר מוצב השליטהעל ידי ספינת שלדג 844.14–16 במרץ 2011200 מיל ימי מהחוףמבצע חוק ברזלעצירת האונייה ויקטוריה שנשאה אמצעי לחימה והובאה לאשדוד.23 במאי 2011 40 מיל מחוף הרצועה עצירת האונייה FINCH שניסתה להגיע לרצועה 19 ביולי 201132 מיל ימי מעזההשתלטות על היאכטה "דיגניטי כראמה" והובלתה לאשדוד.4 בנובמבר 201140 מיל ימי מהחוףהשתלטות על אוניות "תחריר" ו"צ'אלנג'ר" הבאתן לאשדוד.14–21 בנובמבר 2012רצועת עזהמבצע עמוד ענן8 ביולי 2014חוף גבול הרצועה החדירה לחוף זיקים זיהוי מחבלים שחדרו מהים על ידי בקריות מש"א ארז בזיקים. המחבלים חוסלו.

מקורות וקריאה נוספת
 בתיה שם-אל, בסיס חיל הים באשדוד, 'בין גלים' אוקטובר 1975, עמ' 22.
 שי בנדמן, הזמן עובר פה מהר, על מוצבי השליטה ארז ותל רידאן, 'בין גלים' יולי 1984, עמ' 41–43.
 אשדוד ח"י שנים – סיפורו של בסיס אשדוד, בין גלים אפריל 1986.
 אנני אלרועי, רביב הדר ודוד בר-יוסף, כתבת רוחב מבצע צוק איתן: עזה באחריותנו 24/7, עקיצת הדבורה, עיניים פקוחות לרווחה, אורחים קרואים,  אח"י יפו, טכנאים במשימה בלתי אפשרית ו100 שנים של שירות בלבן'' ב "בין גלים" מגזין עמותת חיל הים, גיליון אוקטובר 2014, עמ' 33–49.
 אבי סטרוגו ויהודה דהן, זרי דפנה''', זכרונות מבסיס דפנה, ספטמבר 2003.

 קישורים חיצוניים 


 שלמה נקדימון, בסיס לנוכח האויב - הקמת בסיס אשדוד, "מערכות ים" 86-85, יולי 1967, עמ' 24–25.
 אורי פורת, בסיס אשדוד, 'מערכות ים' 104, יולי 1971, עמ' 32–33.
 ע. עוז, על אנשים, ספינות ומלח – בסיס עין גדי, 'מערכות ים' 107–108, מרץ 1972, עמ' 36.
 אורלי אזולאי, חיל הים באגם המר, 'בין גלים' דצמבר 1973, עמ' 8.
 אורלי אזולאי, על אנשים ספינות ומלח, 'בין גלים' אפריל 1975, עמ' 18.
 שלמה מן, סימן חיים בים המוות - בסיס עין גדי, 'בין גלים' 159 מרץ 1983, עמ' 22.
 שי בנדמן, הזמן עובר פה מהר - יומיים בתחנות המכם הדרומיות, 'בין גלים' 162 יולי 1984 עמ' 41.
 שלמה מן, מוסף מיוחד - ח"י לאשדוד, 'בין גלים' 167 אפריל 1986 עמ' 25.
 רותי רודנר, נחה עליהם הרוח וגרמה להן להתקשר למצוף באשדוד, 'בין גלים' 170–171 יוני 1987, עמ' 23.
 רותי רודנר וסיגל בוכריס, מ' על המים - מ' שנים לחיל הים - עצרת יום חיל הים תשמ"ח בקיסריה וגם יום החיל באשדוד, "בין גלים" 176 אוקטובר 1988 עמ' 1 ו-4
 סיגל בוכריס, ימי קרב בסיס אשדוד, 'בין גלים' 177 אפריל 1989 עמ' 11.
 סיגל בוכריס, בסיס אשדוד, 'בין גלים' 180 אפריל 1990 עמ' 6.
 עידו לאור, הגבול הכי חם של ישראל, "בין גלים",10, יולי 2006, עמ' 44.
 ניר קוסטי, מח"ט הים מפקד בסיס אשדוד ירון בעופרת יצוקה, "בין גלים", מאי 2009, עמ' 42
 טל חפר ורוז בראל, חדשות חיל ים: מועדון חיילים חדש בבסיס אשדוד, תרומת משפחת גולדברג מטורונטו
"בין גלים", דצמבר 2009, עמ' 12
 רז שרגא, ארי שביב, נטעאל בנדל ורוז בראל, השתלטות שקטה על "משט הפרובוקציה" וגם מגמות התמודדות עם הטרור הימי וגם מדברים על המשט, "בין גלים", אוקטובר 2010, עמ' 36, 37 ו-40
 דריו ניצן יחידת הברטרמים באשדוד ובים המלח 15 ביולי 2015 באתר משמר המורשת הימית

 אנני אלרועי, מבצע צוק איתן: עזה באחריותנו 24/7, וגם העיניים היפות של הגזרה, "בין גלים", אוקטובר 2014, עמ' 33
 שחר כחלון, בסיס חיל הים אירח תלמידי ישיבות ההסדר כתבה באשדודנט 27 דצמבר 2016


ביאורים

הערות שוליים

קטגוריה:בסיסי חיל הים
קטגוריה:נמל אשדוד